**U P U T E Z A P R I J A V I T E LJ E**

**na Javni natječaj za podnošenje zahtjeva za subvencioniranje projekata razvoja lovstva na području Šibensko-kninske županije u 2022. godini**

1. **Ciljevi i prioriteti programa kojima projekt mora doprinijeti**

Sredstva potpore namijenjena su provedbi aktivnosti i projekata promidžbe i informiranja iz područja lovstva te mjera za sprječavanje šteta od divljači, a koji trebaju doprinijeti jačanju lovnoga gospodarstva na području Šibensko-kninske županije.

Postavljeni ciljevi ostvaruju se kroz organizaciju i sudjelovanje na lovačkim sajmovima, izložbama, stručnim skupovima, nabavu i izradu stručne literature, brošura, vodiča, izradu i održavanje web stranica, obilježavanje obljetnica, lovne edukativne staze, te provođenjem mjera za sprječavanje šteta od divljači kao što su zasijavanje ili zasađivanje remiza, kupnja zemljišta za remize, osiguravanje dovoljno vode i hrane za divljač u lovištu, provođenjem biosigurnosnih mjera u lovištu i dr.

Gospodarenje divljači - uzgoj, zaštita, lov i korištenje divljači i njezinih dijelova temelj je niza gospodarskih i društvenih djelatnosti, te podržavajući faktor koncepcije održivog razvitka ruralnog prostora, s obzirom da je u funkciji očuvanje biološke i ekološke ravnoteže.

1. **Ukupna vrijednost Javnog poziva**

Ukupna sredstva za provedbu Javnog natječaja su: 297.200,00 kn.

1. **Prihvatljivi prijavitelji**

Prihvatljivi prijavitelji za dodjelu subvencijaprojektima promidžbe i informiranja iz područja lovstva te mjera za sprječavanje šteta od divljači su lovačka društva registrirana prema Zakonu o udrugama (NN 74/2014 i 70/17), obrtnici i trgovačka društva, a koji su lovozakupnici zajedničkih i/ili državnih lovišta na području županije, nemaju duga po osnovi zakupa/koncesije prava lova, nemaju duga prema državi, koji su uredno ispunili obveze iz prethodno sklopljenih ugovora o financiranju iz javnih izvora, za čije projekte ne postoji dvostruko financiranje, protiv kojih se ne vodi kazneni postupak, dok su za dodjelu subvencija za promidžbu i infornmiranje iz područja lovstva prihvatljivi prijavitelji i trgovačka društva, obrti, zadruge, udruge, te ostali subjekti koji su nosioci programa razvoja lovnoga gospodarenja na području Šibensko-kninske županije.

1. **Prihvatljive aktivnosti i prihvatljivi troškovi**

Prihvatljivi su troškovi su za provođenje slijedećih aktivnosti: lovne edukativne staze, izložba trofeja divljači; izrada i održavanje web stranica; nabava i izrada stručne literature, brošura, vodiča; organizacija i sudjelovanje na lovačkim sajmovima, izložbama, stručnim skupovima; obilježavanje obljetnica, proslava blagdana sv. Huberta i druga prigodna događanja; izrada projektne dokumentacije za pristupanje fondovima za projekte iz lovnoga gospodarstva; osiguravanje dovoljno vode i hrane za divljač u lovištu; zasijavanje ili zasađivanje remiza, kupnja zemljišta za remize; uporaba mehaničkih, električnih i kemijskih zaštitnih sredstava, vidljivih i zvučnih plašila, elektronskih detektora divljači; provođenje biosigurnosnih mjera u lovištu: nabavka dezinficijensa, korita za transport i vreće za odlaganje odstrijeljenje/uginule divljači – svinja divlja).

Neprihvatljivi troškovi su: troškovi reprezentacije, putni troškovi, troškovi smještaja, porezi, naknade, doprinosi, kamate, režijski troškovi, troškovi osiguranja i troškovi vlastitog rada.

1. **Maksimalna visina iznosa potpore po korisniku**

Sufinanciranje projekta moguće je do iznosa od 1/3 ostvarenog troška odnosno ukupnog financijskog ulaganja uz vlastito sudjelovanje od minimalno 1/3 vlastitih sredstava.

1. **Mjerila (kriteriji ) za ocjenjivanje (vrednovanje) i odabir projekta:**

- kvaliteta i relevantnost prijave (valjanost i ispravnost natječajne dokumentacije,

usklađenost predloženih aktivnosti s prihvatljivim aktivnostima i prihvatljivim

troškovima iz točke 4. ove upute, inovativnost)

- procjena partnera za suradnju (procjena dosadašnjeg iskustva podnositelja zahtjeva

u provedbi istog ili sličnih aktivnosti i usklađenost podnositelja zahtjeva s

uvjetima iz točke 3, ove upute)

- relevantnost projekta za očuvanje i zaštitu okoliša i biološke raznolikosti, podizanje

kvalitete života, značaj za širu društvenu zajednicu, socijalna uključivost

**7. Obveze prijavitelja**

Prijavitelji su obvezni postupati sukladno tekstu Javnog natječaja i ovim uputama. Prijavitelji su dužni ispuniti prijavni obrazac potpuno i čitko, potpisati i ovjeriti, isto to napraviti sa ostalim obrascima i priloženom dokumentacijom, te svu dokumentaciju pravovremeno dostaviti prema uputama iz Javnog natječaja. Sva dokumentacija i obrasci prijave nalaze se na web stranicama Šibensko-kninske županije: [www.sibensko-kninska-zupanija.hr](http://www.sibensko-kninska-zupanija.hr).

Prijava izrađena suprotno tekstu Javnog natječaja i ovim uputama smatrat će se neprihvatljivom i kao takva će se odbiti.

KLASA: 323-01/22-01/3

URBROJ: 2182/1-06-22-11

Šibenik, 28. veljače 2022.